Viĥren

La monto Viĥren (bulgare en cirila alfabeto Вихрен) estas la plej granda monto de la altmontaro Pirin. Ĝi altas 2914 metrojn kaj situas en sudokcidenta Bulgario. La monto konsistigas la nordan flankon de la nacia parko Pirin, kiu en 1983 listiĝis kiel monda natura heredaĵo de Unesko. Karakterizaj elementoj, kompare al la pli norda montaro Rila, estas la blankecaj-helgrizaj rokoj (similaj al multaj rokoj de la Dolomitoj en la sudaj Alpoj) kaj pli krutaj deklivoj. De la suda flanko la montopinto grimpeblas sen problemoj, almenaŭ kiam ĝi ne kovratas per neĝo. Montgrimiste interesas la 400 metrojn alta norda krutaĵo de la montopinto, kiun unuafoje grimpis la germanaj alpistoj F. Auer kaj B. Mozel en 1934.

eta|maldekstra|300ra|<center>la najbaraj montoj Konĉeto kaj Viĥren

Kategorio:Montoj en Bulgario